ממפיס דפאי

ממפיס דפאי (בהולנדית: Memphis Depay; נולד ב-13 בפברואר 1994) הוא כדורגלן הולנדי המשחק בעמדת החלוץ והקיצוני בקורינתיאנס מליגת העל הברזילאית ובנבחרת הולנד. הוא ידוע בשמו הפרטי, ממפיס. 

דפאי הוא מלך השערים של נבחרת הולנד בכל הזמנים, עם 53 שערים. 

 קריירת מועדונים 
ממפיס, יליד מורדרכט, בן לאב גנאי ואם הולנדית. הוא מכנה עצמו בשם ממפיס, ללא שם משפחה, על רקע נטישת אביו את אמו בעת שהיה פעוט.

 מורדרכט 
בגיל 6 הוא החל לשחק כדורגל בקבוצה המקומית של מורדרכט.

 ספרטה רוטרדם 
בגיל 9 עבר לאקדמיה של ספרטה רוטרדם. הוא שיחק שם 3 שנים.

 פ.ס.וו איינדהובן 
בגיל 12 הצטרף לאקדמיה של פ.ס.וו. איינדהובן ושיחק בקבוצות הצעירות של המועדון.

בגיל 17 עלה לקבוצה הבוגרת של המועדון.

 מנצ'סטר יונייטד 
ב-7 במאי 2015 הודיעה מנצ'סטר יונייטד על רכישתו של ממפיס מפ.ס.וו תמורת 22 מיליון פאונד כשחתימתו מותנית בבדיקות רפואית. ב-12 ביוני, חתם ממפיס רשמית במנצ'סטר יונייטד על חוזה לארבע עונות.

ב-8 באוגוסט הוא ערך את הופעת הבכורה שלו במדי מנצ'סטר יונייטד כשפתח בהרכב ניצחון 0–1 על טוטנהאם הוטספר. ב-18 באוגוסט כבש צמד שערי בכורה בניצחון יונייטד 1–3 על קלאב ברוז' הבלגית בשלב הפלייאוף של ליגת האלופות. ב-26 בספטמבר כבש את שער הבכורה שלו בפרמייר ליג, בניצחון קבוצתו 0–3 על סנדרלנד.

 אולימפיק ליון 
ב-20 בינואר 2017 חתם באולימפיק ליון עבור 17 מיליון פאונד שהיה צפוי להגיע עד לסכום של כ-21.7 מיליון פאונד כולל מענקים על התקדמות בליגה האירופית.

ב-15 בדצמבר 2019 קרע את הרצועה הצולבת ברגל שמאל.

 ברצלונה 
ב-19 ביוני 2021 חתם לשנתיים בברצלונה.

ב-15 באוגוסט ערך את הופעת הבכורה בקבוצה, בניצחון 4–2 מול ריאל סוסיאדד בקאמפ נואו ובישל את השער הראשון שלו במדי ברצלונה. שישה ימים לאחר מכן הבקיע שער בכורה בקבוצה, שהיה שער השוויון בתיקו 1-1 מול אתלטיק בילבאו.

 אתלטיקו מדריד 
ב-20 בינואר 2023 חתם באתלטיקו מדריד לשנתיים וחצי.

 קורינתיאנס 
ב-10 בספטמבר 2024 חתם בקורינתיאנס הברזילאית לשנתיים.

 קריירה בינלאומית 
ממפיס החל את דרכו בנבחרות הצעירות של הולנד מהנבחרת עד גיל 15 ועד לנבחרת עד גיל 21. הוא זכה עם הנבחרת עד גיל 17 באליפות אירופה בכדורגל עד גיל 17, היה שותף להגעת הנבחרת עד גיל 21 לחצי גמר אליפות אירופה של שנת 2013 שנערכה בישראל.

את הופעת הבכורה בנבחרת הבוגרת ערך ב-16 באוקטובר 2013 תחת המאמן לואי ואן חאל. הוא נכלל בסגל הנבחרת למונדיאל 2014 ואף כבש שער ניצחון במשחקה השני של הנבחרת בשלב הבתים בו ניצחה 2–3 את . הוא כבש שער נוסף במשחקה הבא של הנבחרת בטורניר, ניצחון 0–2 על .

ב-7 בספטמבר 2021 כבש שלושער ראשון במדי הנבחרת, בניצחון 1–6 על טורקיה במסגרת מוקדמות מונדיאל 2022. בשערים אלו הגיע ל-33 שערי נבחרת, והשתווה למספר השערים במדים הלאומיים של יוהאן קרויף ואבה לנסטרה.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

ב-8 בספטמבר הפך למלך שערי נבחרת הולנד בכל הזמנים, כשכבש צמד בניצחון 2-3 על נבחרת ליטא.

 מוזיקה 
ב-23 ביוני 2017 הוציא ממפיס את שירו הראשון בשיתוף פעולה עם קווינסי פרומס הנקרא "LA Vibe".

בעקבות הצלחת השיר הוציא ב-26 בדצמבר 2018 את שירו השני "NO LOVE".

ב-2020 הכריז על שירו החדש "במשך שבוע" באמצעות חשבון האינסטגרם שלו. ב-17 באפריל 2020, הוציא לאור את הסינגל "דובאי פריסטייל".

בספטמבר 2020, חשף את שירו החדש "2 Corinthians 5:7".

 תארים 
פ.ס.וו. איינדהובן
 ליגת העל ההולנדית: 2014/15
 הגביע ההולנדי: 2011/12
 מגן יוהאן קרויף: 2012

מנצ'סטר יונייטד
 הגביע האנגלי: 2015/16

ברצלונה
 לה ליגה: 2022/23
 הסופר קאפ הספרדי: 2023

נבחרת הולנד עד גיל 17
 אליפות אירופה בכדורגל עד גיל 17: 2011

אישיים
 נבחרת טורניר אליפות אירופה עד גיל 17: 2011
 מלך השערים בליגה ההולנדית: 2014/15
 כדורגלן השנה בהולנד: 2014/15
 שער השנה בליג 1: 2016/17
 שחקן החודש בליג 1: אפריל 2018
 נבחרת העונה בליג 1: 2020/21
 מלך השערים במוקדמות המונדיאל: 2022 (12 שערים, יחד עם הארי קיין)
 שער החודש בלה ליגה: אוגוסט 2023

 קישורים חיצוניים 



 הערות שוליים 

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:חלוצי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני מנצ'סטר יונייטד
קטגוריה:כדורגלני אולימפיק ליון
קטגוריה:כדורגלני אתלטיקו מדריד
קטגוריה:כדורגלני ברצלונה
קטגוריה:כדורגלני קורינתיאנס
קטגוריה:כדורגלני נבחרת הולנד
קטגוריה:כדורגלני מונדיאל 2014
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים הולנדים באנגליה
קטגוריה:ספורטאים הולנדים בצרפת
קטגוריה:ספורטאים הולנדים בספרד
קטגוריה:מוזיקאים הולנדים
קטגוריה:הולנדים שנולדו ב-1994